Lockouten rammer meget bredt, og vuggestuer, børnehaver, DUS'er/skolefritidsordninger, fritidscentre og dagspecialinstitutioner lukker over hele Nordjylland. Forældre, der har børn i de ramte institutioner, står uden pasningsmulighed til deres børn fra tirsdag morgen. Dagplejen vil dog fungere som normalt, da den ikke beskæftiger medlemmer af BUPL. Kommunerne kan ikke henvise forældrene til andre pasningsmuligheder, da konflikten mellem KL og BUPL er lovlig. Forældrene i Aalborg Kommune vil få et brev, der orienterer om konflikten. Fortsætter lockouten over fem dage vil forældrebetalingen blive refunderet. Bor du i Aalborg kan du se en liste over alle de ramte institutioner på www.aalborgkommune.dk .

Opsummering:
På tirsdag lockouter Kommunernes Landsforening alle BUPL-medlemmer. Pasningsinstitutioner for børn og unge lukker.